એમ્સ ટીમ પ્રમાણે જયલલિતાને ફિઝિયોથેરાપી કરવાની સલાહ આપવામાં આવી હતી. પરંતુ તેમના પોલીન્યૂરોપેથીની ગંભીર બિમારીના ઇતિહાસને જોતા તેમને સંપૂર્ણ સાજા થતા થોડા સપ્તાહથી લઇને મહિનાનો સમય લાગી શકે તેમ હતો. ટીમ તે જ દિવસે દિલ્હી પરત ચાલી ગઇ અને પાંચ ડિસેમ્બરે ચેન્નઇ પરત આવી. ઇમ્સની ટીમ પહોંચી ત્યારે તેમને જણાવવામાં આવ્યું કે 4 ડિસેમ્બરે સાંજે ચાર વાગે જયલલિતાને હૃદય રોગનો હુમલો થયો હતો. તેમને 45 મિનિટ સુધી ભાનમાં લાવવાનો પ્રયાસ હાથ ધરવામાં આવ્યો હતો. તેમની છાતીમાં માલિશ કરવામાં આવી હતી. ત્યાર બાદ તેમને ઇસીએમઓ અને બહારથી લાગનાર પેસમેકર પર રાખવામાં આવ્યા હતા. રિપોર્ટમાં જણાવવામાં આવ્યું છે, તેમના શરીરનું તાપમાન હંમેશા સામાન્યથી ઓછું રહેતું હતું તેમનું સતત ડેમોડાયલિસિસ થતું હતું.